ועדת הכלכלה, כנסת 20, פרוטוקול מספר 869, 2018-11-27 12:15

רועי פולקמן: צהריים טובים.

רועי פולקמן: אני מתכבד לפתוח את ישיבת ועדת הכלכלה.

רועי פולקמן: הנושא השני שהבאתם לפנינו הוא "תקנות המתווכים במקרקעין (פעולות שיווק)(תיקון), התשע"ז-2017.

רועי פולקמן: בבקשה, מי מציג?

רועי פולקמן: אתי, את מיד תתייחסי.

רועי פולקמן: אני אשמח שתציגו את התיקון שאתם מבקשים בתחום השיווק.

רועי פולקמן: מה מהות התיקון בתקנות בנושא פעולות שיווק?

רעות אופק: כיום יש אפשרות, לפי החוק, למתווך וללקוח שלו להסכים על שיווק בלעדי של הדירה, ויש הוראות שונות שעוסקות בבלעדיות.

רעות אופק: אחת ההוראות היא שבמהלך תקופת הבלעדיות מתווך חייב לבצע מספר מסוים של פעולות שיווק כדי שהבלעדיות תהיה בתוקף.

רעות אופק: מספר פעולות השיווק האלה צריכות להתבצע בשליש הראשון של תקופת הבלעדיות.

רעות אופק: פעולות שיווק יכולות להיות פרסום מודעה בעיתון, שיתופי פעולה עם מתווכים נוספים, הזמנת רוכשים פוטנציאליים לראות את הנכס וכולי.

רעות אופק: בשנת 2004 נחקקו תקנות שקובעות מהן פעולות השיווק ואת מספר פעולות השיווק שמתווך צריך לבצע במהלך תקופת הבלעדיות כדי ליהנות מהבלעדיות כדי שהסכם הבלעדיות יהיה בתוקף.

רעות אופק: נקבעו שתי פעולות בלעדיות מתוך שבע פעולות שנקבעו בתקנות שדוגמאות להן מניתי קודם.

רעות אופק: מה שעכשיו אנחנו מבקשים לעשות זה להעלות את מספר פעולות השיווק משתי פעולות.

רועי פולקמן: כלומר, לדברייך, בתקנות המקוריות היו שתי פעולות שיווק בנושא בלעדיות ואתם מרחיבים את זה לארבע.

רועי פולקמן: חברים, הערות?

יצחק לוי: אנחנו מברכים על המהלך הזה.

יצחק לוי: כל מהלך שבסופו של דבר ייצר אמון של הציבור במתווכים הוא מבורך.

יצחק לוי: לדעתנו, זה ישפר את המקצועיות של המתווכים, זה ישפר את השירות שהם נותנים, ואנחנו חושבים שזה חלק מצעדים שצריכים להיעשות.

יצחק לוי: צעד נוסף שהייתי שמח מאוד לעשות זה תקנון אתיקה שישיתו על מתווכים כדי לשפר את התחום הזה ולייצר קוד אחיד של עבודה.

יצחק לוי: זה משהו שנשמח מאוד להיות שותפים לבנייה של זה.

יצחק לוי: ככל שהדברים האלה יהיו מהירים יותר התדמית של המתווכים תשתפר, הציבור יוכל להשתמש בכוח מאוד משמעותי; כי נכון להיום העבודה של המתווך זה לא להראות דירות.

יצחק לוי: העבודה של המתווך זה לסגור עסקאות.

יצחק לוי: ציבור שלם בישראל היום לא נהנה משירות מקצועי כמו שקיים במקומות אחרים בעולם.

יצחק לוי: אנחנו בדיוק חוזרים עכשיו מבוסטון מכנס של NAR – ואני אבקש גם מאסף שירחיב כמה מילים על העניין הזה.

יצחק לוי: הדוגמה של מתווך כפי שהיא נמצאת בכל מקום אחר בעולם – הגיע הזמן שגם המתווכים בארץ יהיו כמוהם.

רועי פולקמן: לכאורה שימו לב כמה הדינמיקה שקורית פה מדהימה.

רועי פולקמן: בא משרד משפטים שמנסה להתנער מכל אחריות לדבר הזה בגדול, ומצד שני באים המתווכים.

רועי פולקמן: לכאורה אמור להיות כאן מקל וגזר.

רועי פולקמן: אמרתם, אנחנו נוריד להם אגרה ואז נכפה עליהם עוד משימות.

רועי פולקמן: ואז באים ואומרים לכם – תקשיבו מה נאמר פה בדיון ועד כמה זה מדהים – אומרים לכם, אנחנו רוצים לשלם עוד אגרה אם צריך למרות שאני אומר שמבחינתי החלופה הבאה היא להוריד עוד את האגרות.

רועי פולקמן: זאת אומרת אם צריך, אם אתם לא רוצים לתת כלום תכריעו ונוריד.

רועי פולקמן: נכנס את הוועדה.

רועי פולקמן: נפנה ליושב-ראש ונכנס את הוועדה כשצריך וכשמנהלת הוועדה תאפשר, כמובן, ונאפס את האגרות האלה.

רועי פולקמן: אבל המתווכים אומרים לכם שלא מפריע להם גובה האגרות, אלא רמת השירות, רמת הליווי של השוק הזה ורמת ההדרכה.

רועי פולקמן: והם מברכים על הדבר הזה.

רועי פולקמן: כלומר תבינו כמה השוק רוצה יותר משאתם רוצים את שיפור המקצועיות, את האתיקה, את הבקרה, את השירות הטוב יותר לאזרח כי אנשי המקצוע שזאת פרנסתם מבינים שכמו בכל תחום שאין הסדרה נורמלית מתחילים להיכנס חאפרים ושהרמה יורדת והאמון של הציבור; ואז כשצריך לשלם הציבור לא משלם, וכשהוא משלם זה לא מוצדק.

רועי פולקמן: ואז נהיה ברדק.

רועי פולקמן: בשביל זה קיימות הסדרות.

רועי פולקמן: כי כשאין אמון של הציבור אז הוא אומר, מה זה מתווך?

רועי פולקמן: אני יכול להיות מתווך, כל אחד יכול להיות מתווך, אני ארים שני טלפונים לשני חברים.

רועי פולקמן: אותו דבר אנחנו מנהלים איתכם על השיפוצניקים.

רועי פולקמן: אתה מגלה שכשאתה עושה הסדרה הגיונית אז השוק פתאום צומח.

רועי פולקמן: היום אדם אומר לעצמו, מה זה מתווך?

רועי פולקמן: מה הוא עושה?

רועי פולקמן: מרים לי שני טלפונים?

רועי פולקמן: בעולם אנשים מבינים שתיווך דירות זה מקצוע.

רועי פולקמן: אנשים עובדים בזה שנים וזה מטייב את השוק.

רועי פולקמן: אבל תראו את הפער בין מה שהשוק רוצה לבין מה שאתם רוצים.

רועי פולקמן: פה אתם באתם להוסיף – וזה מבורך – להגדיל את האמון; והשוק אומר לכם, אנחנו רוצים עוד יותר.

רועי פולקמן: הערות שלכם?

רועי פולקמן: מורן, אני אגיד את הנקודה המהותית שציפית לה.

רועי פולקמן: אנחנו מנהלים מולכם דיון ארוך גם בתוך פעולות השיווק והסוגיה של הבלעדיות על הלקונה המרכזית שהייתה בחוק שכירות הוגנת.

רועי פולקמן: פה אנחנו אמרנו לכם שיחד עם התיקון אם אתם כבר מביאים תקנות לדבר הזה הדרישה החד-משמעית הייתה שהדבר הבסיסי ביותר יהיה שקיפות.

רועי פולקמן: הגענו על זה איתכם להסכמות.

רועי פולקמן: זה המינימום.

רועי פולקמן: היו שתי הערות על הפגיעה בשוכרים במודל שקיים בשוק המתווכים היום: א', הגדרת הבלעדיות היום היא הגדרה בעייתית; ואני מבקש שמשרד המשפטים יבחן שהגדרת בלעדיות היא אי פעילות שיווק.

רועי פולקמן: זאת אומרת מה הסיפור?

רועי פולקמן: היום בחוק הלקונה היא – וזה חוק מאוד מיושן – שבלעדיות זה רק כשבן אדם חתם על טופס בלעדיות.

רועי פולקמן: אבל בפועל הבלעדיות קורית בלי חתימה.

רועי פולקמן: כלומר בא בן אדם ואומר, אני כבעל הדירה לא עושה שום פעילות שיווק בעצמי ונותן לאיציק את הדירה ורק הוא מראה את הדירה בלי שאני חותם על משהו.

רועי פולקמן: אבל, לפי החוק, זה לא בלעדיות.

רועי פולקמן: ואז הגדרת הבלעדיות חייבת להשתנות.

רועי פולקמן: אם אתם נוגעים בחוק או בתקנות צריכים להגדיר מחדש היום.

רועי פולקמן: כי היום מאוד קל לבצע פעולת שיווק.

רועי פולקמן: אני יכול לכתוב באינטרנט ולעשות כל דבר.

רועי פולקמן: הבעיה השנייה היא שבגלל המציאות הזאת בא היום המתווך ואומר, למרות שאני נותן שירות חד-משמעי לצד בעל הדירה אני אגבה את דמי התיווך רק מהשוכר.

רועי פולקמן: פה השלב הראשון שחשבתי עליו הוא שהדבר הבסיסי הוא שאם הדירה היא בבלעדיות חייבת להיות הגדרה בין בתקנות ובין בחוק שבו גם בעל הדירה צריך לשאת בעלויות.

רועי פולקמן: כלומר אם אני בעל דירה ומראים לי דירה בבלעדיות – אם אני גם מראה בעצמי את הדירה, אהלן וסהלן, שהשוכר יחליט אם הוא בא ביום חמישי לראות את הדירה מרועי או בא ביום ראשון לראות מאיציק.

רועי פולקמן: ואם הוא בא לאיציק שישלם לאיציק.

רועי פולקמן: אבל אם הדירה היא כן בבלעדיות של מתווך – זה נוגד את הוראות שכירות הוגנת שבה כתוב שבעל הדירה לא ישית עלויות נלוות על צד אחד.

רועי פולקמן: ההסכמה הבסיסית שגם אותה לא הבאתם בתקנות היא ההגדרה שהסכמתם עליה של שקיפות; שבה אנחנו דורשים שבהגדרות יהיה מינימום כתוב שיחויב בחתימה להציג מצד המתווך כמה הוא גובה מכל אחד מהצדדים.

רועי פולקמן: אז אני רק מבקש את שלוש ההגדרות: מהי בלעדיות; הגדרה על לא גבייה מצד אחד – זאת אומרת אם הדירה לא בבלעדיות אין לי שום טענה למתווך - -

יצחק לוי: לא כמה הוא גובה אלא האם הוא גובה.

רועי פולקמן: כמה הוא גובה.

רועי פולקמן: שקיפות שאומרת, רועי אתה חותם לי עכשיו על הסכם.

רועי פולקמן: אני השוכר, אני חותם לך עכשיו שאני אשלם לך כי אתה נותן לי שירות – ואני שוב אומר, אני לא נגד זה שמתווכים יקבלו תשלום עבור עבודתם – אבל תדע שבעל הדירה משלם גם, ומשלם מתוך העמלה שלי 30%-20%.

רועי פולקמן: זה הדבר הבסיסי.

רועי פולקמן: הדבר השני הוא שאם אמרנו שיש בלעדיות לא יכול להיות שצד אחד ישלם אפס.

רועי פולקמן: רק במקרה של בלעדיות.

רועי פולקמן: וזה צריך לבוא במקשה אחת, זה חלק מכל סוגיית השיווק.

רועי פולקמן: זה צריך לבוא יחד, זה עניין אחד.

רועי פולקמן: מורן, בבקשה.

מורן שניידר: זה ברור לחלוטין.

מורן שניידר: רק רציתי לציין שהתקנות שקובעות את פרטי ההזמנה בכתב זה סט אחר של תקנות.

מורן שניידר: זה לא התקנות האלה שנמצאות כרגע לפנינו.

מורן שניידר: וכן נשמח לדעת האם הוועדה מתכוונת לאשר את התקנות הנוכחיות האלה ובמקביל לפעולות נוספות שלנו או שתרצו להמתין.

רועי פולקמן: זאת האמירה.

רועי פולקמן: זה צריך לבוא יחד.

רועי פולקמן: אני חושב שמה שהבאתם פה הוא טוב ומבורך, אבל בסופו של דבר יש תהליך מאוד מסודר שעושים שנעשה כדי לעשות הסדרה מוסכמת.

רועי פולקמן: גם העמדות שלכם הן סופר הגיוניות ולגיטימיות.

רועי פולקמן: אבל זאת מקשה אחת.

רועי פולקמן: האירוע של החמרה על פעולות שיווק של מתווכים לצד ההבנה מהי בלעדיות – כי אתם מתייחסים פה לבלעדיות – לצד ההגדרה שבה מבוצעות פעולות שיווק עבור צד אחד בעסקה שהוא בעל הנכס – מה קורה לצד שהוא השוכר במקרה של שכירות?

רועי פולקמן: אני שם כרגע בצד את עניין הקונה.

רועי פולקמן: ואז אמרנו, הייתה כאן לקונה שעליה כבר עמדנו בעבר גם בשיחות שהיו אצלכם ופה הבקשה היא כזאת מכיוון שזה הליך אחד.

רועי פולקמן: אנחנו צריכים לתת מענה למכלול הזה שאומר, פעולות השיווק שמבצע המתווך; מהי בלעדיות ב-2018?

רועי פולקמן: זה לא בלעדיות של שנות ה-70; ואם אכן יש בלעדיות איך זה יכול להיות שיש בלעדיות וכל העלות נופלת על צד אחד?

רועי פולקמן: אתי, את רוצה להתייחס לעמדתך בעניין הזה?

אתי מויאל: לא, בסדר.

רועי פולקמן: אז הבקשה היא שאתם תביאו.

רועי פולקמן: הדברים הם יחסית ברורים ופשוטים שיש פה מרכיב של שקיפות שהוא לדעתי בסיסי.

רועי פולקמן: יש פה מרכיב של בלעדיות, וההגדרה שאם יש בלעדיות במקרה מאוד מסוים לא יכול להיות שלפי ההגדרות שאמרנו, להטיל רק על צד אחד.

רועי פולקמן: הערות שלך לעניין הזה?

מרב תורג'מן: לא.

רועי פולקמן: אז הבקשה היא שזה יבוא כמקשה אחת, נקבע דיון ונאשר את זה.

רועי פולקמן: תביאו מכלול של תיקון פעולות השיווק, מכלול של השקיפות והמכלול של הגדרת הבלעדיות ואנחנו לרשותכם.

רועי פולקמן: אני יודע שזה גם חשוב ליושב-ראש הוועדה.

רועי פולקמן: אם נעשה את זה לפני כניסת התשלומים החדשים אז גם את נושא האגרות נתקן באותה הזדמנות.

רועי פולקמן: חברים, תודה רבה על זמנכם.